
Kuldīgā, Kuldīgas novadā

2024.gada 26.novembrī Nr.1.38/24/244

Ieinteresētajiem piegādātājiem

[bookmark: _Hlk179984434]	Kuldīgas novada domes Publisko iepirkumu komisija ir saņēmusi ieinteresēto piegādātāju jautājumu iepirkumā "Ielu apgaismojuma nomaiņa uz LED gaismekļiem Kuldīgas novadā 1.kārta” ID Nr. KNP 2024/69-EK/EKII, turpmāk - Iepirkums, un sniedz šādus skaidrojumus:

1. jautājums:
Atklātā konkursa “Ielu apgaismojuma nomaiņa uz LED gaismekļiem Kuldīgas novadā 1.kārta” ID Nr. KNP 2024/69-EK/EKII (turpmāk – Konkurss) nolikuma pielikumā  “Tehniskā specifikācija / Tehniskais piedāvājums Kopējās prasības visiem LED gaismekļu tipiem” (faila nosaukums “6_2_pielik_TS_kopējās prasības_tehn piedav”) (turpmāk – TS)  ir noteikts: 
	N.p.k.
	Parametrs
	Pieprasīts
	Piedāvātais

	2.3.6.
	LVS EN 61547:2010
	Jā
	

	2.3.7.
	LVS EN 55015:2013
	Jā
	

	2.3.8.
	LVS EN 61000-3-2:2015
	Jā
	

	2.3.9.
	LVS EN 61000-3-3:2013
	Jā
	


 Paskaidrojam, ka starptautiskās atbilstības novērtēšanas institūcijas, kas ir akreditētas atbilstoši augstāk minētiem  standartiem (LVS EN [..]) un var veikt produktu testēšanu atbilstoši šiem standartiem, ir tiesīgas atsaukties tikai uz starptautiskiem (ISO/IEC) vai Eiropas (EN) standartiem, bet ne nacionāliem (piem. LVS) standartiem, līdz ar ko gan ENEC sertifikātā, gan, attiecīgi, CE deklarācijā, var tikt iekļauta atsauce tikai uz EN [..]  standartu. Līdz ar to lūdzam Pasūtītāju veikt grozījumus augstāk minētajos punktos, svītrojot apzīmējumu “LVS”.
Atbilde: Šie standarti, kuriem ir "LVS EN" prefikss, ir Latvijas standarti, kas ir ekvivalenti Eiropas standartiem (EN). LVS norāda uz Latvijas valsts standartiem, bet "EN" apzīmē, ka tie ir Eiropas standarti.
Šie standarti tiek pieņemti, lai tie būtu identiski Eiropas standartiem, nodrošinot vienotu pieeju normatīvajai bāzei visā Eiropas Savienībā un Eiropas Ekonomiskās zonas valstīs. Tātad:
LVS EN 61547:2010 - Ekvivalents Eiropas standartam EN 61547:2010.
LVS EN 55015:2013 - Ekvivalents Eiropas standartam EN 55015:2013.
LVS EN 61000-3-2:2015 - Ekvivalents Eiropas standartam EN 61000-3-2:2015.
LVS EN 61000-3-3:2013 - Ekvivalents Eiropas standartam EN 61000-3-3:2013.
Standarti tiek nacionāli pārņemti bez izmaiņām, ja tie norādīti ar šo apzīmējumu.
Attiecīgi pretendenti var iesniegt standartu LVS EN 61547:2010 vai EN 61547:2010.

2.jautājums:
Atklātā konkursa “Ielu apgaismojuma nomaiņa uz LED gaismekļiem Kuldīgas novadā 1.kārta” ID Nr. KNP 2024/69-EK/EKII (turpmāk – Konkurss) nolikuma pielikumā “Tehniskā specifikācija / Tehniskais piedāvājums (turpmāk – TS) (faila nosaukums “6_3_TS_kontrolieriem un vadibas sistemai”) 1.tabulā “Kopējās prasības visām apgaismojuma līmeņa regulēšanas ierīcēm (kontrolieriem)” ir noteikts: 
	Nr
	Parametrs
	Pieprasīts
	Piedāvātais

	4
	Jāapliecina darbības saderība ar esošo apgaismojuma vadības sistēmu citylight.net vai ekvivalents*. Kontrolieriem jādarbojas tīklā (2G/3G/LTE-M). 
	
	


 Piezīme * nosaka, ka, ja netiek piedāvāta esošā apgaismojuma sistēma, tad Pretendents nodrošina ekvivalentās sistēmas atbilstību 2.punktā “Apgaismes kontroles un vadības sistēmas prasības” minētajām prasībām.
Ņemot vērā TS 1.tabulas “Kopējās prasības visām apgaismojuma līmeņa regulēšanas ierīcēm (kontrolieriem)” 4.punktā un tās piezīmē norādītās prasības, Pretendenti piedāvātajām apgaismojuma līmeņa regulēšanas ierīcēm (kontrolieriem) var nodrošināt darbības saderību ar esošo apgaismojuma vadības sistēmu citylight.net vai piedāvāt alternatīvu apgaismes kontroles un vadības sistēmu, kas atbilst TS 2.tabulā “Apgaismes kontroles un vadības sistēmas prasības” prasībām. Līdz ar to, prasība, ka Kontrolieriem (konkrētāk, gaismekļu kontrolieriem) jādarbojas tīklā (2G/3G/LTE-M) ir konkurenci ierobežojoša, kā arī pretrunā ar TS 2.tabulā “Apgaismes kontroles un vadības sistēmas prasības” izvirzītajām prasībām.
T.i., TS 2.tabulā “Apgaismes kontroles un vadības sistēmas prasības” norādītās prasības nenosaka kontrolieru darbību, līdz ar to lūdzam Pasūtītāju precizēt TS prasības, ļaujot piedāvāt alternatīvu risinājumu, kur kontrolieri izmanto brīvi pieejamu zem-gigahercu frekvenci Eiropas ISM frekvenču joslā (frekvenču josla < 1 GHz), vai bezvadu RF (Radio Frequency) tehnoloģiju, sazinoties ar vārteju (gateway). Minētās tehnoloģijas nodrošina līdzvērtīgu (ekvivalentu) apgaismojuma vadības sistēmas savietojamību un funkcionalitāti, neietekmējot iekārtas darbību, kas ir būtiski efektīvam un kvalitatīvam sniegumam, turklāt  paplašina konkurentu loku, veicina inovācijas un ekonomiski izdevīgākus risinājumus. 
Ņemot vērā minēto un lai nodrošinātu Pašvaldības līdzekļu efektīvāku izlietošanu un plānošanu turpmākajiem periodiem, lūdzam Pasūtītāju veikt “TS Kopējās prasības visām apgaismojuma līmeņa regulēšanas ierīcēm (kontrolieriem)” 4.punkta grozījumus, izsakot to redakcijā, kādu izmanto citi Latvijas pašvaldību pasūtītāji, piemēram, Gulbenes  novada pašvaldība iepirkumā https://www.eis.gov.lv/EKEIS/Supplier/Procurement/119144:  
	Nr.
	Parametrs
	Pieprasīts
	Piedāvātais

	4
	Jāapliecina darbības saderība ar esošo apgaismojuma vadības sistēmu citylight.net vai ekvivalents*.
	
	

	4.1
	Gaismekļu kontrolieru darbības nodrošinājumam izmantot brīvi pieejamu zem-gigahercu frekvenci brīvajā Eiropas ISM frekvenču joslā n < 1 GHz datu apmaiņai starp gaismekļu kontrolieri un gaismekļu segmenta kontrolieri vai nodrošināt datu apmaiņu starp gaismekļu kontrolieri un apgaismojuma vadības sistēmu, izmantojot mobilo sakaru tīklu (2G/3G/LTE-M). 
Sakaru izmaksām, izmantojot mobilo tehnoloģiju 5 gadu periodā jābūt ietvertām piedāvājuma izmaksās.
	
	


Atbilde: Kontrolieriem jādarbojas tīklā (2G/3G/LTE-M) vai citā komunikācijas tīklā, kas nodrošina līdzvērtīgu vai labāku datu pārraides stabilitāti, drošību un uzticamību, kā arī pilnīgu savietojamību ar uzstādāmo infrastruktūru. 

3.jautājums (saņemts 25.11.2024.):
iepirkums "Ielu apgaismojuma nomaiņa uz LED gaismekļiem Kuldīgas novadā 1.kārta” 
ID Nr. KNP 2024/69-EK/EKII
25.11.2024 tika publicētas atbildes par uzdotajiem jautājumiem.
Iespējams ir ievususies kļūda atbildē par sasniedzmajiem rādītājiem esošais elektroenerģijas patēriņš un plānotais ietaupījums. Lūdzam pārbaudīt atbildē norādītos sasniedzamos ietaupījuma rādītājus, un ja nepieciešams, labot tos.
Papildus norādām, ka pretendentam nav tapis skaidrs, kas ir jānorāda Tehniskajā specifikācijā 1.24. punkta un 1.25. punkta ailē piedāvātais.
Ja šajā ailē ir jānorāda sasniedzamie parametri, tad lūdzam pievienot matemātiskās formulas, kā šos datus iegūt. Šobrīd nav publicēta matemātiskā aprēķinu metode ar visiem nepieciešamajiem izmantojamiem izejošajiem datiem. Aprēķinu metode sastāv no daudziem parametriem, un daļa no tiem iepirkumā nav publicēta.
Ja nav nepieciešams norādīt, tad lūdzam skaidrot atbildē rakstīto komentāru "Līguma noslēgšanas gadījumā pretendentam būs pienākums nodrošināt minēto rādītāju sasniegšanu". Kā pretendents var apsolīt izpildīt rādītājus, kurus viņam nav iespējams aprēķināt. Nav saņemta metodika un izejošie dati aprēķinu veikšanai? Nav zināms, kā pašvaldība aprēķinājusi šos rādītājus un nav iespēja pārliecināties par to pareizību.
Lai visi pretendenti vienādi izprastu kāda ir aprēķinu metode, lūgums pievienot iepirkumam pašvaldībai pieejamo aprēkinu (aprēķins ir veikts un iesniegts finansējuma sāņemšanai) ar matemātiskajām formulām.
Minētajos MK Nr.454 noteikumos nav uzrādīti konkrētās pašvaldības ielu profilu un apgaismojuma plānošanas datu. Kūldīgas novada projekta iesniegums finansējuma saņemšanai nav publiski pieejams.
TS 1.24. punkta un 1.25. punkta prasības nosaka: 
	N.p.k.
	Parametrs
	Pieprasīts
	Piedāvātais

	1.24.
	Energopatēriņa samazinājums: 
	Ne mazāk kā 545 017 kWh/gadā
	 ???

	1.25.
	Oglekļa dioksīda emisiju samazinājums:
	Ne mazāk kā 59,4068 tCO2/gadā.
	 ???


Ņemot vērā iepirkuma neprecizitātes, lūgums veikt atbilstošus grozījumus un noteikt jaunu iesniegšanas termiņu
Atbilde: Pasūtītājs ir sniedzis nepieciešamos izejas datus, lai pretendenti varētu veikt aprēķinus energopatēriņa un oglekļa dioksīda emisiju samazinājumam. Visos aprēķinos tiek izmantots gaismekļu degšanas ilgums, t.i. 3950h gadā. Energopatēriņš pirms projekta īstenošanas aprēķināts 652 530 kWh (veidojas no esošās gaismekļa jaudas, balsta zudumiem un degšanas ilguma gada laikā). Jauno uzstādāmo gaismekļu precīza jauda zināma tikai katram pretendentam, kas ir būtisks rādītājs, lai varētu veikt ietaupījuma aprēķinus. Pretendentiem paredzot uzstādīt jaunos gaismekļus jānorāda kādu ietaupījumu paredzēts sasniegt, aprēķinu veikšanas izejas dati ir sniegti. Lai aprēķinātu CO2 samazinājumu jāizmanto aprēķinātais elektroenerģijas ietaupījums un emisiju faktors, t.i. 0,109 t CO2/MWh


Komisijas priekšsēdētāja			* (paraksts)				I. Ozola

*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
image1.png




